CELEX: 32016R1761
Language: sk
Date: 2016-09-28 00:00:00
Title: Vykonávacie nariadenie Komisie (EÚ) 2016/1761 z 28. septembra 2016 o zatriedení určitého tovaru do kombinovanej nomenklatúry

4.10.2016   
               
               
                  SK
               
               
                  Úradný vestník Európskej únie
               
               
                  L 269/9
               
            VYKONÁVACIE NARIADENIE KOMISIE (EÚ) 2016/1761
      z 28. septembra 2016
      o zatriedení určitého tovaru do kombinovanej nomenklatúry
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
      keďže:
      
                  (1)
               
               
                  S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
               
            
                  (2)
               
               
                  V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
               
            
                  (3)
               
               
                  Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
               
            
                  (4)
               
               
                  Je potrebné umožniť, aby sa držiteľ záväzných informácií o nomenklatúrnom zatriedení vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.
               
            
                  (5)
               
               
                  Opatrenia stanovené v tomto nariadení sú v súlade so stanoviskom Výboru pre colný kódex,
               
            PRIJALA TOTO NARIADENIE:
      Článok 1
      Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
      Článok 2
      Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.
      Článok 3
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
      
         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 28. septembra 2016
         
            
               Za Komisiu
            
            
               v mene predsedu
            
            Stephen QUEST
            
               generálny riaditeľ pre dane a colnú úniu
            
         
      
      
         (1)  Ú. v. EÚ L 269, 10.10.2013, s. 1.
      
         (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).
      
         PRÍLOHA
         
                     Opis tovaru
                  
                  
                     Zatriedenie
                     (číselný znak KN)
                  
                  
                     Odôvodnenie
                  
               
                     (1)
                  
                  
                     (2)
                  
                  
                     (3)
                  
               
                     Prístroj na batériu (tzv. kontrolný videoskop – „video inspection scope“) pozostáva z:
                     
                                 —
                              
                              
                                 riadiacej jednotky so zabudovaným pákovým ovládačom (joystick), záznamovým zariadením, otvorom (slot) na pamäťovú kartu a LCD displejom s rozmerom uhlopriečky obrazovky približne 9 cm (3,5 palca),
                              
                           
                                 —
                              
                              
                                 ohybného elektrického kábla s dĺžkou 3 m a priemerom približne 7 mm,
                              
                           
                                 —
                              
                              
                                 kamery,
                              
                           
                                 —
                              
                              
                                 LED osvetlenia.
                              
                           Prístroj je konštrukčne určený hlavne na vykonávanie technických kontrol dutín. Je schopný zachytávať a zaznamenávať video snímky. Snímky možno sledovať v reálnom čase.
                     Pozri obrázok (*).
                  
                  
                     8525 80 91 
                  
                  
                     Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 4 k XVI. triede a znením číselných znakov KN 8525 , 8525 80  a 8525 80 91 .
                     Zatriedenie ako meracie alebo kontrolné nástroje, prístroje, zariadenia a stroje položky 9031  je vylúčené, keďže účelom prístroja nie je kontrolovať alebo merať dutiny, ale zachytávať snímky a prevádzať ich na elektrický signál, ktorý sa zaznamenáva ako video snímka (pozri aj vysvetlivky k harmonizovanému systému k položke 8525 ).
                     Prístroj je zložený z jednotlivých komponentov, ktoré sú navzájom prepojené a určené na to, aby spolu plnili jasne vymedzenú funkciu, na ktorú sa vzťahuje niektorá z položiek v 84. alebo 85. kapitole. Vzhľadom na objektívne charakteristické vlastnosti prístroja je jeho funkciou zachytávanie a záznam video snímok. Zatriedenie ako monitor položky 8528  je preto vylúčené.
                     Výrobok sa preto má zatriediť pod číselný znak KN 8525 80 91  ako kamkordéry iba na záznam obrazu a zvuku, snímaných televíznou kamerou.
                  
               
            (*)  Obrázok má len informačný charakter.